6 เรื่องราวเกี่ยวกับดาราสาวคนสวย ดิว-อริสรา

นับว่าเธอเป็นดาราที่แม้ว่าจะไม่ได้แจ้งเกิดด้วยการเป็นนางเอก แต่ชื่อของเธอก็อยู่ในกระแสอยู่ตลอดเวลา สำหรับดิว-อริสรา ทองบริสุทธิ์ และต้องยอมรับเลยว่า ไม่กี่ปีที่ผ่านมานี้ นับเป็นปีทองของเธอไม่ว่าจะทั้งเรื่องงาน และเรื่องความรัก เธอก็ดูเหมือนว่าจะลัคกี้อินเกม และลัคกี้อินเลิฟไปพร้อม ๆ กัน โดยในวันนี้ พวกเรามีเรื่องราวของเธอที่คุณอาจจะไม่รู้ มาแบ่งปันกันค่ะ

1. จุดเริ่มต้นของเส้นทางในวงการบันเทิงของเธอนั้นไม่ง่าย

แม้ว่าเธอจะเป็นเน็ตไอดอลคนแรก ๆของเมืองไทย ที่มีชื่อเสียงมาก ๆ ในสมัยก่อน แต่หารู้ไม่ว่าเธอนั้นก็เคยไปแคสติ้ง เพื่อที่จะเป็นสมาชิกของกลุ่มสาวน้อยสตรอเบอรี่ชีสเค้กที่โด่งดังมากในสมัยนั้น ซึ่งเธอก็ไม่ได้รับการถูกเลือก และเธอเองก็ต้องเข้ารับการแคสติ้ง เพื่อที่จะได้รับงานโฆษณา เหมือนกับวัยรุ่นคนอื่น ๆ ซึ่งเธอก็พบกับความผิดหวังบ้างสมหวังบ้าง ปนกันไป

2. ดิว–อริสราและข่าวในเชิงลบ

พูดได้ว่าเธอคนนี้ ถึงแม้ว่าจะมีข่าวในเชิงลบมาตั้งแต่ที่เธอเข้าวงการบันเทิง ซึ่งหากเป็นคนอื่นก็คงจะยอมแพ้ไปแล้ว แต่สำหรับเธอ ด้วยความที่เธอเป็นคนเข้มแข็งจึงผ่านข่าวคราวต่าง ๆ มาได้ และยิ่งไปกว่านั้นเหมือนกับว่า ยิ่งเธอเป็นข่าว เธอก็ยิ่งเป็นกระแสมากขึ้น คำเปรียบเทียบที่ว่า แมวเก้าชีวิตในวงการบันเทิงนั้น เธอก็เป็นอีกคนหนึ่งที่เหมาะสมกับฉายานี้มาก ๆ